Publication: Magyar Közlöny
Issue: MK-1999-111 (Year: 1999, Number: 111)
Era: 1990-2004
Section: a 100/1999. (XII. 10.) OGY határozathoz
Paragraph Index: 619

2005. január 1-jéig jelöl meg. Tekintettel arra, hogy az egyes feladatok ellátására vonatkozó határidő meglehetősen hosszú, ezért indokolt részprogramok készítése a rövid és középtávú feladatmegoldás érdekében: — Felkérést kap a Kormány — az Országos Fogyatékosügyi Tanács bevonásával — az intézkedési tervhez kapcsolódó feladatokra vonatkozó 2000—2003 közötti időszakban jelentkező költségekre, figyelembe véve az arányos feladatmegoldást az esélyegyenlőségi törvényben megjelölt határidőkön belül. Az első részprogramra vonatkozó intézkedési terv 2000. február 1-jéig készüljön el. Fontos szempont, hogy a fogyatékosok esélye növelése érdekében szükséges programok forrásai döntően a központi költségvetés terhére kerüljenek betervezésre. A programok és feladatok költségtervei vonatkozzanak — az akadálymentes közlekedés feltételeinek megteremtésére és a környezet területén szükséges egyéb feladatokra, — a kommunikáció megteremtésére szolgáló eszközökre, — a közlekedésben szükséges fejlesztések megteremtésére, — az egészségügyi programokra, — az oktatás, képzés területén jelentkező többletköltségekre, — az integrált és speciális foglalkoztatás feltételeinek bővítésére, — a sporthoz, a szabadidő eltöltéséhez szükséges forrásokra, — a szociális ellátásokra vonatkozó többletköltségekre, kiemelten a fogyatékossági támogatásra, — a célok megvalósításához szükséges intézményrendszer kialakításának és működtetésének költségeire, különösen a Fogyatékosok Esélye Közalapítvány feladatellátására. Kiemelten érvényesítendő szempont, hogy a fogyatékos személyek hátrányai csökkenjenek, ezért az esélyegyenlőségi törvénnyel összhangban biztosítani szükséges az egyes részprogramok költségeit. VI. A Program megvalósításának időbeli keretei Az esélyegyenlőségi törvény meghatározza a különböző célterületekhez tartozó átfogó feladatok végrehajtásának végső határidejét, amellett, hogy a törvény 1999. január 1-jei hatálybalépésével valamennyi szabályozott területen a feladatok megoldását meg kell kezdeni. A konkrét részfeladatokat a Kormány intézkedési terve tartalmazza a végrehajtásért felelősök megjelölésével és határidők kitűzésével. 1999/111. szám Annak érdekében, hogy az esélyegyenlőségi törvényből adódó feladatok időarányosan teljesüljenek az egyes célterületeken a következőkre kell figyelemmel lenni.

Source: https://magyarkozlony.hu/hivatalos-lapok/b8c32341032ed4cde784368d654c3de388dda7d8/dokumentumok/95915808d6e9366ccbf5168382d6ed9193e0667e/letoltes